
Către,

Comisia juridică de disciplină şi imunităţi
AVIZ

asupra propunerii legislative privind măsurile de simplificare şi 
de accelerare a înscrierii proprietarilor în cartea funciară

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă privind măsurile de simplificare şi de accelerare a înscrierii proprietarilor în cartea funciară, transmisă cu adresa nr. Pl.x 558 din 2 noiembrie 2009  şi înregistrată sub nr.24/915/03.11.2009.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.543/27.05.2009, a avizat favorabil propunerea legislativă sus menţionată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă privind măsurile de simplificare şi de accelerare a înscrierii proprietarilor în cartea funciară, în şedinţa din  11 noiembrie 2009. 

Faţă de cele de mai sus, membrii comisiei au hotărât în unanimitate avizarea favorabilă a propunerii legislative sus menţionată.
În raport cu obiectul şi conţinutul său, propunerea legislativă privind măsurile de simplificare şi de accelerare a înscrierii proprietarilor în cartea funciară face parte din categoria legilor ordinare.

          PREŞEDINTE, 


                                 SECRETAR,

              Prof. univ. dr. Valeriu TABĂRĂ

                     Vasile MOCANU
Expert, Gheorghe Adrian GOŢA      

